Semmelweis Egyetem Általános Orvostudományi Kar

(magyar nyelvű képzés)

Tisztelt Hallgató!

*Az egészségügyi tevékenység végzésének egyes kérdéseiről szóló 2003. évi LXXXIV. törvény* 27. §-a értelmében az egészségügyi tevékenység végzésében hallgatói jogviszony alapján közreműködő személyek **alkalmassági vizsgálaton** kötelesek részt venni. Az alkalmassági vizsgálatot a Semmelweis Egyetem Foglalkozás-egészségügyi Szolgálata végzi.

A vizsgálatra történő jelentkezésről a Dékáni Hivatal értesíti Önt a későbbiekben a NEPTUN rendszeren keresztül.

**Tájékoztatom Önt arról, hogy egészségügyi tevékenységet csak munkaköri alkalmas minősítés esetén végezhet.**

Kérjük, hogy a vizsgálatra az alábbiakat szíveskedjék magával hozni:

1. **Leletek**

**1.** Mellkasröntgen (1 éven belüli)

**2.** Anti-HCV vizsgálati lelet (5 éven belüli eredményt elfogadunk)

**3.** Anti HBs AT és HBs Ag szerológiai vizsgálati lelet

**4.** Teljes vérkép, májfunkció, vesefunkció, teljes vizelet (1 hónapon belüli)

**5.** - 5 dioptria felett szemészeti lelet (3 hónapon belüli)

**6.** Amennyiben a gyermekkori oltási könyv alapján nem igazoltak az MMR oltások, akkor morbilli antitest vizsgálati lelete

1. **Dokumentáció**

**1.** A mellékelt „*Anamnézis lap*” kitöltve, aláírva

**2.** A melléklet „*Háziorvosi nyilatkozat*” kitöltve, háziorvos által aláírva, lepecsételve

**3.** A mellékelt „*Semmelweis Egyetem Munkavédelmi Szabályzatának 5. melléklete szerinti Nyilatkozat*” kitöltve, aláírva

**4**. „*Egészségügyi Nyilatkozat és vizsgálati adatok”* című egészségügyi kiskönyv (nyomtatványboltban beszerezhető) kitöltve, aláírva

**5.** A mellékelt „*Egészségügyi Nyilatkozat*” c. nyomtatvány kitöltve, aláírva

**6.** Amennyiben valamilyen krónikus betegsége van, akkor az arról szóló orvosi dokumentáció (ambuláns lap, zárójelentés) fénymásolata, friss szakorvosi vélemény

**7.** Gyermekkori oltási könyv (mely tartalmazza az MMR /kanyaró,mumpsz, rózsahimlő/ oltások és Engerix oltások időpontját)

Amennyiben Önnek az alkalmasságát egészségügyi munkakörre már korábban megállapították, akkor kérjük, hogy a mellékelt „*Hallgatói nyilatkozat egészségi állapotról*” lapot töltse ki, és azt az alkalmassági vélemény másolati példányával együtt juttassa vissza a Semmelweis Egyetem Foglalkozás-egészségügyi Szolgálatához (postázási cím: 1085 Budapest, Gyulai Pál utca 2.). Ebben az esetben foglalkozás-egészségügyi vizsgálaton nem kell megjelennie.

Tájékoztatom Önt arról is, hogy a tanulmányai során – a képzés jellegétől és a curriculumtól függően – sor kerülhet kötelező járványügyi vizsgálatok elvégzésére is, ennek időpontjáról és helyéről szintén a Dékáni Hivatal fogja Önt értesíteni.

A Foglalkozás-egészségügyi Szolgálat a tudomására jutott egészségügyi adatokat az információs önrendelkezési jogról és információszabadságról szóló 2011. évi CXII. törvény, az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény, illetve az egészségügyről szóló 1997. évi CLIV, törvény, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) szóló, az Európai Parlament és a Tanács (EU) 2016/679 rendelet rendelkezéseinek megfelelően kezeli.

Együttműködését köszönöm!

Budapest, 2023. július

Tisztelettel,

Semmelweis Egyetem

Foglalkozás-egészségügyi Szolgálat vezetője